Nivået er satt til Pripjat i 1996, hvor Price og MacMillan skal snikmyrde en ultranasjonalistisk leder kalt Zakhaev.
«**All Ghillied Up**» er et av nivåene i *Call of Duty 4: Modern Warfare* fra 2007. Det dukket også opp i nyutgaven *Call of Duty: Modern Warfare Remastered*. Det er satt til Pripjat i 1996 og spilleren tar på seg rollen som løytnant Price, som er ute på et oppdrag sammen med kaptein MacMillan.

Nivånavnet refererer til ghilliedraktene Price og MacMillan har på seg i løpet av oppdraget, og spilleren blir oppfordret til å komme seg gjennom nivået ved å snike seg rundt fiender eller å unngå å konfrontere dem fullstendig.

Det ble designet av Mohammad Alavi. Til å begynne med gjorde han det hemmelig, ettersom det var vanskelig å forklare finurlighetene til nivået til AI-programmereren. Det tok Alavi tre måneder og over 10 000 linjer med kode å programmere det første minuttet i nivået. Nivået ble ros for sin atmosfære, tempo og valgfrihet i mulige fremgangsmåter, og har blitt beskrevet som et av de beste nivåene innen videospill noensinne.

Innhold
-------

Ved slutte av nivået er Price og MacMillan iferd med å dra opp til toppen av Polissja-hotellet.
«All Ghillied Up» er det 13. nivået i *Call of Duty 4: Modern Warfare*s enspiller del. Det er presentert som et tilbakeblikk hvor kaptein Price, nå i tilbakeblikket løytnant Price er i Pripjat i 1996, 15 år før resten av spillet er satt mens mye av området rundt fortsatt er bestrålt og farlig som følge av Tsjernobyl-ulykken. Med hjelp av kaptein MacMillan som NPC, sniker spilleren seg gjennom et skur ute på et jorde, et hus og en forlatt kirke, hele veien mens mens en sniker seg forbi eller stille skyter fiender på veien. Fiendene er ultranasjonalistiske russiske soldater. Etter å ha kommet seg gjennom kirken, må man forbi enda et jorde, hvor man treffer en tropp med tanker som går i motsatt retning over jordet, og en må derfor gjemme seg ved å ligge midt på jordet ved hjelp av ghilliedrakten sin. Etter å ha komme seg forbi den troppen, treffer man på enda en med et helikopter og en rekke kjøretøy, som en sniker seg under for å unngå å bli sett. Til slutt kommer de seg inn i Pripjat og drar opp i det forlatte Polissja-hotellet og gjør seg klare til å snikmyrde Zakhaev i neste nivå. Det neste nivået, «One Shot, One Kill», begynner med snikmyrdingen av Zakhaev, og avsluttes med et antatt fullført oppdrag og retrett tilbake til fornøyelsesparken i Pripjat, hvor da Price og MacMillan må holde unna fiender mens de venter på å bli plukket opp av et alliert helikopter. Tilbake utenfor tilbakeblikket viser det seg at Zakhaev overlevde, og er lederen til dagens russiske ultranasjonalister.

Da nivået kom ut, var det det første i *Call of Duty*-serien hvor NPC-er kunne reagere ulikt avhengig av valgene spilleren gjør, sånn som i snikespill, og gjør det mulig for NPC-ene å reagere ulikt avhengig av om de ser spilleren eller ei. Ut gjennom nivået blir spilleren presentert med flere fremgangsmåter for å komme seg enkeltseksjoner, og MacMillan svarer i samsvar med hvordan spilleren velger å gå frem. Ved starten av nivået, etter å ha kommet seg forbi kirken, advarer MacMillan om at det flyr et helikopter forbi, og sier at en må gjemme seg, men en kan velge å ikke gjør det og å helle skyte ned helikopteret med en FIM-92 Stinger-missil som er å finne i kirken, hvilket får MacMillan til å motvillig rose en hvis en får det til. I andre situasjoner blir en kritisert av MacMillan hvis man blir oppdaget av fienden og forteller en hvis en sikter på feil sted.

Utvikling
---------

«All Ghillied Up» ble designet av Mohammad Alavi som også tok for seg nivåer som «Crew Expendable», i tillegg til «No Russian» i *Call of Duty: Modern Warfare 2*. Alavi tok inspirasjon fra spillserier som *Half-life* og *Metal Gear Solid*. I det reagerer fiendene ulikt avhengig av avstand og vinkling, fremfor bare avstand. For eksempel, hvis en ligger flatt i gresset, kommer ikke en fiende til å legge merke til en med mindre de er i ferd med å stå oppå en. Det tidligere nivådesignet tok Alavi for seg i hemmelighet, ettersom det ville bli vanskelig å forklare finurlighetene i nivådesignet til AI-programmereren, som allerede hadde nok arbeid foran seg. Alavi beskriv koden bak nivået som «søppel», men at det likevel gjorde nøyaktig det han ville at det skulle, og at han ikke trengte å inngå noen kompromiserer til ulempe for spillfølelsen. Det tok han tre måneder og over 10 000 linjer med kode til å lage bare det første minuttet i nivået. Designlederen Steve Fukuda spilte det første minuttet på ti forskjellige måter og fant moro i det hver gang, hvilket Alavi anså som en suksess. Denne koden ble gjenbrukt som grunnlaget til AI-programmeringen i *Modern Warfare 2*.

Mottagelse
----------

Flere av samtidens publikasjoner nevnte nivået som et høydepunkt innen spillet.

Ryan McCaffrey fra *Official Xbox Magazine* skrev at det var det beste nivået i spillet, og et av de beste snikenivåene innen videospill. Jolt Online Gaming beskrev nøt nivået godt og beskrev det som anspent, mens Kristan Reed fra Eurogamer beskrev det som en dyster skildring av Tsjernobyl. Steve Hogarty fra *Computer and Video Games* skrev at han ikke hadde sett et snikeoppdrag han ikke hadde sett noe som lignet før, og var en av de beste delene i serien og et høydepunkt i spillet. Han beskrev det også som spennende og genialt.

Et av høydepunktene innen nivået som ble nevnt var den delen der en må krype seg gjennom tanktroppen, nærme forbi flere soldater. Jeff Gerstmann fra GameSpot beskrev den seksjonen som henrivende, mens McCaffrey roste det for å være anspent. Earnest Cavalli fra Destructoid beskrev det som «en opplevelse enhver som selv i den minste grad har fetisj for millitæroperasjoner absolutt må oppleve».

Steven Wong fra GameDaily bemerket at spillere vil oppleve nivået ulikt avhengig av ferdighetsnivå. GameRevolution sammenlignet det med nivåer funnet i *Metal Gear*-serien.

### I ettertid

G.B. Burford fra Kotaku beskrev nivået som et av de beste innen videospill, blant annet på grunn av den vide friheten en blir gitt som spillet. Han sammenlignet det med det forrige nivået i spillet, «Safehouse», og roste det at selv om det er tydelig at å lytte til ordrene en får er en god ide og får en gjennom spillet, går det fint an å komme seg gjennom det på en valgfri måte, og både inviterer til flere mulige fremgangsmåter og gir en det en trenger for å få det til. Burford roste også tankseksjonen og beskrev den som utrolig anspent. *PC Gamer* beskrev nivået som et av de sterkeste innen *Modern Warfare* og at det godt demonstrerte håndverket som kan gå inn i et handlingsdrevet førstepersonsskytespill.

IGN kalte nivået for et av de beste snikenivåene innen videospill, mens Digital Trends beskrev det som et av de beste innen førstepersonsskytespill. Sam White fra Ars Technica sammenlignet anspentheten og atmosfæren i nivået med *Fallout*-serien. Sam Sant fra Game Revolution beskrev det som et av de mest ikoniske nivåene innen videospill, og bemerket at ghilliedraktene var ofte et favorittmoment. *PlayStation Official Magazine – UK* kalte nivået for en mesterklasse i sniking og anså det som det beste noen sinne i et førstepersonsskytespill, og antagelig det beste tilbakeblikket innen videospill. Det ble også rost for tempoet og valgfriheten spilleren får. Adam Starkey fra *The Daily Telegraph* nevnte det som et av de top ti mest spektakulære øyeblikkene i *Call of Duty*-serien og et av de beste nivåene innen sjangeren med sin brilijante anspenthet. Sam Loveridge fra Digital Spy kalte det også for et av de beste nivåene innen sjangeren og utdypte ved å rose anspentheten og beskrev det som et mesterverk innen spilldesign.

Humza Aamir fra Techspot beskrev nivået som beryktet og det mest intense i hele spillhandlingen. Leon Hurley fra GamesRadar+ beskrev nivået som et mesterverk med sin anspenthet og tempo, og at dets lettgjenkjennelige omgivelser og spillflyt gjorde enkeltnivået til noe som var bedre en enkelte andre hele spill. Ben Tyrer, også fra GamesRadar+, roste det og sammenlignet det med nivået «The Gulag» fra *Modern Warfare 2*, og skrev at de begge var definerende øyeblikk i hver sin handling. Han mente at «All Ghillied Up» er *Modern Warfare*s beste nivå ettersom det oppfordrer spillere til å helle unngå å konfrontere fiender fremfor å gå rett på. Han beskrev nivået som anspent og som en tankerik sjel til spillserien gitt budskapet om ikkevold det la frem. Richard Moss fra Gamasutra bemerket at i motstening til andre snikoppdrag i førstepersonsskytespill, så legger ikke «All Ghillied Up» opp til at en mislykkes automatisk det øyeblikket en blir oppdaget, men heller blir gitt en sjanse og må heller bare forsvare seg mot mange flere fiender enn en ellers ville. Moss roste også anspentheten og spenningen og skrev at nivået fungerte som et godt argument for det at godt snikspilldesign har mer med spillopplevelsen å gjøre fremfor spillmekanikken. Mark Davies, også fra Gamasutra, brukte nivået som et eksempel i omtale av tempo i enspillerspill, og beskrev det som en mesterklasse innen tvungen tempo. Ars Technica bemerket også hvordan nivået får frem paralleller mellom Price og spillets hovedfigur, Soap MacTavish.

«All Ghillied Up» ble også referert til i filmen *Hardcore Henry*, ettersom filmens regissør Ilja Najsjuller mente det var et av de beste nivåene innen videospill.

Referanser
----------

1. 1 2  Payne, Matthew Thomas (5. april 2016). *Playing War: Military Video Games After 9/11* **(engelsk)**. NYU Press. s. 84–85. ISBN 978-1-4798-0522-8.
2. ↑  Tavinor, Grant (19. november 2009). *The Art of Videogames* **(engelsk)**. John Wiley & Sons. s. 119–120. ISBN 978-1-4443-1018-4.
3. ↑  «50000 people used to live here a photo tour of modern warfares pripyat». *Kotaku* **(engelsk)**. Arkivert fra originalen 1. januar 2020. Besøkt 12. september 2022.
4. 1 2 3  Edwin Evans-Thirlwell (13. juli 2016). «From All Ghillied Up to No Russian, the making of Call of Duty's most famous levels». *PC Gamer* **(engelsk)**. Besøkt 12. september 2022.
5. 1 2  Burford, G. B. (23. oktober 2014). «Why Modern Warfare's 'All Ghillied Up' Is One Of Gaming's Best Levels». *Kotaku* **(engelsk)**. Besøkt 12. september 2022.
6. ↑  Shea, Brian. «Infinity Ward Was Divided Over Modern Warfare 2's Infamous 'No Russian' Mission». *Game Informer* **(engelsk)**. Besøkt 12. september 2022.
7. 1 2  «Call of Duty 4: Modern Warfare review». *Eurogamer.net* **(engelsk)**. 9. november 2007. Besøkt 12. september 2022.
8. 1 2  «Call of Duty 4: Modern Warfare | PS3 Reviews | Digital Entertainment News». Arkivert fra originalen 21. september 2011. Besøkt 12. september 2022.
9. 1 2 3  «Call of Duty 4: Modern Warfare,Call of Duty 4: Modern Warfare Reflex Edition Review». *GameRevolution*. Besøkt 12. september 2022.
10. ↑  «Call Of Duty 4: Modern Warfare». *The A.V. Club* **(engelsk)**. 26. november 2007. Besøkt 12. september 2022.
11. 1 2 3  «Call of Duty 4 | OXM ONLINE». Arkivert fra originalen 23. desember 2008. Besøkt 12. september 2022.
12. ↑  «Jolt.co.uk - Online Gaming - Clan Server Rental». Arkivert fra originalen 11. november 2007. Besøkt 12. september 2022.
13. ↑  «PC Review: Call of Duty 4: Modern Warfare - ComputerAndVideoGames.com». Arkivert fra originalen 7. november 2007. Besøkt 12. september 2022.
14. 1 2  «Call of Duty 4: Modern Warfare Review». *GameSpot* **(engelsk)**. Besøkt 12. september 2022.
15. ↑  «Destructoid Review: Call of Duty 4». *Destructoid* **(engelsk)**. 15. november 2007. Besøkt 12. september 2022.
16. ↑  «Call of Duty 4: Modern Warfare on PC Review - GameDaily». Arkivert fra originalen 10. november 2007. Besøkt 12. september 2022.
17. ↑  «Reinstall: Call of Duty 4: Modern Warfare». *PC Gamer* **(engelsk)**. 12. mars 2014. Besøkt 12. september 2022.
18. ↑  Dyer, Mitch (17. november 2015). «9 Best Stealth Missions in Games». *IGN* **(engelsk)**. Besøkt 12. september 2022.
19. ↑  «'Modern Warfare Remastered' Stand-Alone Available on All Platforms». *Digital Trends* **(engelsk)**. 27. juli 2017. Besøkt 12. september 2022.
20. 1 2  Staff, Ars (2. november 2016). «Modern Warfare Remastered: A flawless mix of spectacle, statement, and story». *Ars Technica* **(engelsk)**. Besøkt 12. september 2022.
21. ↑  «Modern Warfare Ghillie Suit | How to unlock». *GameRevolution*. 14. november 2019. Besøkt 12. september 2022.
22. ↑  «Believe the snipe». *PlayStation Official Magazine – UK*. 153 **(engelsk)**. oktober 2018. s. 114.
23. ↑  «Call of Duty: 10 best moments». *The Telegraph* **(engelsk)**. Besøkt 12. september 2022.
24. ↑  Loveridge, Sam (29. februar 2016). «5 reasons why they need to make Call of Duty 4: Modern Warfare HD Remastered». *Digital Spy* **(engelsk)**. Besøkt 12. september 2022.
25. ↑  «17 Years of Call of Duty». *TechSpot* **(engelsk)**. Besøkt 12. september 2022.
26. ↑  Hurley, Leon (4. november 2016). «How Modern Warfare's brilliant levels, characters and story redefined shooters forever». *gamesradar* **(engelsk)**. Besøkt 12. september 2022.
27. ↑  Tyrer, Ben (9. april 2020). «Why The Gulag remains Call of Duty: Modern Warfare 2's best mission». *gamesradar* **(engelsk)**. Besøkt 12. september 2022.
28. ↑  2018 (12. september 2018). «7 great stealth encounters in games that are worth studying». *Game Developer* **(engelsk)**. Besøkt 12. september 2022.  Mangler `|etternavn1=` i Authors list (hjelp)
29. ↑  2009 (12. mai 2009). «Examining Game Pace: How Single-Player Levels Tick». *Game Developer* **(engelsk)**. Besøkt 12. september 2022.  Mangler `|etternavn1=` i Authors list (hjelp)
30. ↑  Peckham, James (5. april 2016). «Hardcore Henry: how the first ever first-person action movie was made». *TechRadar* **(engelsk)**. Besøkt 12. september 2022.

| * v
* d
* r
*Call of Duty* |
| --- |
| **Hovedserien** | *Call of Duty* **·** 2 **·** *3 **·** Modern Warfare*  **·** *World at War* **·** *MW2* **·** *Black Ops* **·** *MW3* **·** *Black Ops 2 **·** Ghosts **·** Advanced Warfare **·** Black Ops 3 **·** Infinite Warfare **·** WWII **·** Black Ops IIII **·** Modern Warfare **·** Warzone **·** Black Ops Cold War **·** Vanguard **·** Modern Warfare II (2022)* |
| **Porteringer** | *Call of Duty 2: Big Red One* **·** *Call of Duty 4: Modern Warfare (Nintendo DS)* **·** *Call of Duty: Modern Warfare Remastered* **·** *Call of Duty: World at War (Nintendo DS)* **·** *Call of Duty: World at War – Final Fronts* **·** *Call of Duty: Zombies* **·** *Call of Duty: Modern Warfare: Mobilized* **·** *Call of Duty: Black Ops – Zombies* **·** *Call of Duty: Modern Warfare 3 – Defiance* |
| Sekundærspill | *United Offensive **·** Finest Hour **·** Roads to Victory **·** Online **·** Declassified **·** Strike Team **·** Heroes **·** Mobile* |
| Annet | «All Ghillied Up» |

Portal: Videospill